b"\n_START_ARTICLE_\nKalabrija\n_START_SECTION_\nIstorija\n_START_PARAGRAPH_\nKalabrij\xc4\x85 pirmiausiai apgyvendino oskai. Dvi j\xc5\xb3 gentys vadinosi enotrais ir italais. Graikams bendraujant su pastaraisiais Italija buvo pavadintas visas pusiasalis._NEWLINE_Daugyb\xc4\x97 graik\xc5\xb3 \xc4\xafsik\xc5\xabr\xc4\x97 Kalabrijos pakrant\xc4\x97je, o j\xc5\xb3 \xc4\xafkurti miestai dominavo Did\xc5\xbeiojoje Graikijoje VI ir V a. pr. m. e. Po to kai III a. pr. m. e. region\xc4\x85 u\xc5\xbe\xc4\x97m\xc4\x97 rom\xc4\x97nai Kalabrija nebesusigr\xc4\x85\xc5\xbeino buvusio klest\xc4\x97jimo._NEWLINE_Graikus u\xc5\xbekariavo i\xc5\xa1 \xc5\xa1iaur\xc4\x97s atvykusios osk\xc5\xb3 gentys, kurioms priklaus\xc4\x97 samnit\xc5\xb3 at\xc5\xa1aka lukianai ir lukian\xc5\xb3 at\xc5\xa1aka brutijai. Pastarieji \xc4\xafk\xc5\xabr\xc4\x97 pagrindinius Kalabrijos miestus, \xc4\xafskaitant Kozenc\xc4\x85. _NEWLINE_Po Romos imperijos \xc5\xbelugimo maliarija nugin\xc4\x97 vietinius gyventojus nuo j\xc5\xabros, o nuo ankstyv\xc5\xb3j\xc5\xb3 viduram\xc5\xbei\xc5\xb3 iki XVII a. prie jos prisid\xc4\x97jo ir piratai. Kalabrija buvo nuniokota per got\xc5\xb3 karus, o po to j\xc4\x85 vald\xc4\x97 Bizantijai i\xc5\xa1tikimas kunigaik\xc5\xa1tis. IX-X a. Kalabrija, buvusi Romos pagrindine gr\xc5\xabd\xc5\xb3 tiek\xc4\x97ja prie\xc5\xa1 u\xc5\xbekariaujant Egipt\xc4\x85, tapo Bizantijos ir Sicilijos arab\xc5\xb3 emyrato m\xc5\xab\xc5\xa1io lauku. Kra\xc5\xa1tas tapo retai apgyvendintas ir demoralizuotas ir tik graik\xc5\xb3 vienuolynai palaik\xc4\x97 kult\xc5\xabr\xc4\x85._NEWLINE_Po 1060 m. Robert Guiscard brolio Rod\xc5\xbeerio vadovaujami normanai \xc4\xafsik\xc5\xabr\xc4\x97 \xc5\xa1iame kra\xc5\xa1te ir organizavo Bizantijai pavald\xc5\xbei\xc4\x85 vyriausyb\xc4\x99, kuriai vadovavo Kalabrijos stamb\xc5\xabs pirkliai. 1098 m. popie\xc5\xbeius Urbonas II paskelb\xc4\x97 Rod\xc5\xbeer\xc4\xaf apa\xc5\xa1tali\xc5\xa1kuoju legatu, o jis v\xc4\x97liau suformavo tai, kas tapo Sicilijos karalyste. Administracinis suskirtymas, atsirad\xc4\x99s viduram\xc5\xbei\xc5\xb3 pabaigoje i\xc5\xa1liko iki Italijos suvienijimo: Calabria Citeriore (arba Lotyn\xc5\xb3 Kalabrija) \xc5\xa1iaur\xc4\x97je ir Calabria Ulteriore (arba Graik\xc5\xb3 Kalabrija) pietuose._NEWLINE_Angevinai vald\xc4\x97 Kalabrij\xc4\x85 i\xc5\xa1 Neapolio kaip Neapolio karalyst\xc4\x97s dal\xc4\xaf ir ji buvo taip valdoma iki Italijos suvienijimo. Karalyst\xc4\x99 vald\xc4\x97 daugyb\xc4\x97 skirting\xc5\xb3 valdov\xc5\xb3: Ispanijos ir Austrijos Habsburgai, Burbonai, suk\xc5\xabr\xc4\x99 Dviej\xc5\xb3 Sicilij\xc5\xb3 karalyst\xc4\x99, Napoleono brolis Juozapas Bonapartas, pranc\xc5\xabz\xc5\xb3 mar\xc5\xa1alas Joachim Murat, kuriam \xc4\xafvykdyta mirties bausm\xc4\x97 Pizo miestelyje Kalabrijoje. Kalabrijoje kilo valstie\xc4\x8di\xc5\xb3 mai\xc5\xa1tai per 1848 m. revoliucij\xc4\x85. Jie paruo\xc5\xa1\xc4\x97 scen\xc4\x85 Italijos suvienijimui, kai Giuseppe Garibaldi 1861 m. prijung\xc4\x97 Sicilijos karalyst\xc4\x99. Aspromont\xc4\x97je vyko garsus m\xc5\xab\xc5\xa1is per kur\xc4\xaf Garibaldi buvo su\xc5\xbeeistas._NEWLINE_'Ndrangheta, Kalabrijos organizuoto nusikalstamumo \xc5\xa1eimos apie 1860 m. Dabar ji kaip lygiavert\xc4\x97 kaunasi d\xc4\x97l \xc4\xaftakos su geriau \xc5\xbeinoma Sicilijos Cosa Nostra, nors ji nepriklausoma nuo sicilie\xc4\x8di\xc5\xb3 ir ypa\xc4\x8d rei\xc5\xa1kiasi kokaino prekyboje._NEWLINE_Iki XX a. Piet\xc5\xb3 Italija buvo tarp vargingiausi\xc5\xb3 Europos region\xc5\xb3 ir Kalabrija buvo pagrindinis ital\xc5\xb3 emigrant\xc5\xb3 \xc5\xa1altinis. Daug Kalabrijos gyventoj\xc5\xb3 persik\xc4\x97l\xc4\x97 \xc4\xaf \xc5\xa1iaurin\xc4\x99 Italij\xc4\x85, likusi\xc4\x85 Europ\xc4\x85, Australij\xc4\x85, Amerik\xc4\x85 (ypa\xc4\x8d Argentin\xc4\x85, Brazilij\xc4\x85, Kanad\xc4\x85 ir JAV). Nuo 1970 m. ekonomin\xc4\x97 pad\xc4\x97tis pager\xc4\x97jo ir prie to prisid\xc4\x97jo modernus \xc5\xbeem\xc4\x97s \xc5\xabkis, turizmas ir auganti komercin\xc4\x97 baz\xc4\x97. Nors ekonominiu po\xc5\xbei\xc5\xabriu Kalabrija atsilikusi nuo \xc5\xa1iaur\xc4\x97s ir Centrin\xc4\x97s Italijos, bet jos pajamos vienam \xc5\xbemogui art\xc4\x97ja prie ES vidurkio."